Hol vagyunk?
Szerettünk váratlant húzni Scott Langgel.
Szerintem ő a leginkább alábecsült karakter.
Amikor az első Hangya-filmről
bejelentettük, hogy készülőben van,
az emberek nem értették, mit akarunk.
Erről csinálunk filmet?
Nem tudtuk,
hogy működik-e vajon, és nézik-e majd.
RENDEZŐ
Szerencsénk volt, mert a közönség nagyon megszerette Scottot.
Szerintem ugyanazért, amiért én is.
Apu!
Nem állíthatsz be így.
Szeretnék vele lenni.
Nem egy tudós vagy milliárdos.
Csak egy átlagos pasi, aki véletlenül ráakadt a szerkóra
meg a sok kütyüre, és beszippantotta a Marvel-univerzum őrült világa.
A Hangya-filmek kezdetben könnyed darabok voltak.
DARÁZS
Mindig a nagyszabású produkciók után jöttünk.
Az olyan Bosszúállók-sztorik után, amikbe belesajdult az emberek szíve.
A mi filmjeink viccesek és cukik voltak.
Ám egyszer csak Hangya lett az univerzum megmentésének kulcsa.
Mi van, ha beléphetünk a kvantumvilágba?
A Végjátékban.
Nem hiszem, hogy az emberek számítottak erre
az első felbukkanása után.
Szóval ebből építkeztünk.
„Mit kezdjünk az új filmmel?”
Akkor ugrott be, hogy használhatnánk arra,
hogy beindítsuk az ötödik fázist.
Az ötödik fázist elindító film A Hangya és a Darázs: Kvantumánia.
Nagyon izgalmas volt tudni…
HANGYA
…hogy amit csinálunk,
valószínűleg meglep majd egyeseket.
Nem hiszik majd el, hogy Hangya-filmet látnak.
Ennyi!
Apu!
„Adnék egy tanácsot.
„Vigyázz a kisemberre!”
A HANGYA ÉS A DARÁZS: KVANTUMÁNIA WERKFILM
Mehet? Kang besétál.
Mehet.
Meglátod őt.
És aztán jön ez.
Kang addig nem is fog látszani. Végig Pault vesszük.
Scott arcát látjuk. Nem tudjuk, mi van.
Belöki Cassie-t.
Aztán hátrarepül.
Utána látjuk Kangot.
Tudtam, hogy jó lesz megágyazni ennek a filmnek.
Gyerekkoromban imádtam a Fantasztikus Négyest és a Bosszúállókat.
Voltak történetek,
amikben Fátum Doktor lezsugorodott, és rájöttem,
hogy egész világok vannak odalent.
Számtalan világ, tele élettel.
Ábrándoztam róla, hogy talán egyszer én is csinálhatok ilyet.
Végül is ebből nőtt ki a Kvantumánia.
A második filmben megalapoztuk.
Anya?
Janetet a kvantumvilágból mentik meg.
Utalgattunk a kvantumvilágra,
és arra, hogy nem csak a nagy üresség van odalent.
Vannak rejtett utalások is, ha az ember kikockázza
a második filmet, szubatomi városok tűnnek fel.
Én vagyok.
Furcsa lehetett látni Janet ruháit.
Valahol a szívünk mélyén
tudtuk, hogy ha elkészül a harmadik rész,
lesz mire építenünk.
Kisstílű San Franciscó-i bűnözők helyett
jöhet egy nagyszabású sci-fi, ami inkább A Gyűrűk Urára és a Star Warsra hasonlít.
Ebből született meg a Kvantumánia.
De fontos volt, hogy megálljon a maga lábán.
Egy éven át dolgoztunk a sztorin.
Sose foglalkoztam még ilyen hosszan Marvel-film előkészítésével.
Klassz, hogy így előrelóg a csuklya.
Alig látszik a szeme, és amikor leveszi…
Előtte legyen így!
A legfontosabb inspirációs forrásom
a ’60-as, ’70-es és ’80-as évek sci-fi-regényei voltak,
elsősorban a borítóik.
Mindegyiken totál eszement világok jelentek meg.
És egy ilyen film elkészítésekor el kell merülni Moebius munkáiban.
Ott volt a Flash Gordon is.
És mindent kiterítettünk egy asztalra.
Az a legjobb…
a folytatásokban,
hogy az ember olyanokkal dolgozik, akikkel már korábban is.
Mindenki ismerős.
Nem kell az elején idegenek között óvatosan tapogatózni.
Szerencsére megcsinálhattuk a harmadik filmet is,
vagyis volt, akivel éveken át együtt dolgoztunk,
és ettől az ember jobban bízik abban, hogy működni fog a dolog.
Mert ezek a fantasztikus színészek elviszik a hátukon.
Már az első részre kiválasztottuk őket.
Ott van például Evangeline Lilly és Paul Rudd,
Michael Douglas, aztán a második részben Michelle Pfeiffer is csatlakozott.
Mind színészóriások.
Ott vannak a világ legjobb színészei között,
és így könnyebb eladni azt, hogy ilyen őrült ez a világ.
-Mutasd meg! -Mutasd meg!
Imádni fogjátok.
Majd meglátjuk.
Scottnak sok mindent kellett feldolgoznia.
Ez a film a Végjáték eseményei után játszódik.
És most, hosszú évek után először
Scott végre szusszanhat egyet, lazíthat,
együtt lehet a lányával,
és élvezheti, hogy éli a saját életét.
De ez a nagy nyugi nem tart sokáig.
Apu!
Scott csak egy apa, aki rájön, hogy véletlenül a lányát is
magával vitte kvantumvilágba.
És rádöbben, hogy ezt most
nem lazázhatja el.
Mert meg kell védenie a lányát.
Próbáltam rámenni Paul Rudd szerethetőségére,
hogy mitől ilyen megnyerő a hétköznapisága.
Ráadásul bármilyen poént simán feljavít,
ahogy előadja.
Mintha kempingeznénk. Azt imádjuk.
Sose kempingeztünk.
Folyton tervezgetjük.
Állandóan új ötletei vannak, hogy hogyan lehetne eljátszani valamit.
Sokat dolgozunk a forgatókönyvön,
és a forgatásra nagyon összeáll,
de szeretjük az improvizációt, és tízből kilencszer
Paul tudja, hogyan lehet valamit jobban, viccesebben elmondani.
Nagyon érik a Nobel-díj.
Bizony ám. Megspóroltam nyolc dollárt.
Micsoda zseni maga!
Köszönöm!
Jópofa volt, hogy Evangeline Lilly ilyen kimért, gazdag,
rendkívül ügyes és hatékony nőt játszott.
Meglepett, hogy mennyire ráérzett a karakterre.
Nagyon jó ebben a filmben.
Odalent nem volt pizza?
Nem. Semmi se volt.
Nyugodtan beszélhetsz róla.
Őszintén bevallom, nehéz volt.
Mert…
Valahányszor visszatérek Hope-hoz, amikor új filmbe kezdünk,
rá kell jönnöm, hogy újra ki kell találnom,
tisztáznom kell magamban, hogy ki ő most,
hogyan viselkedik, de vigyáznom kell,
hogy ne tűnjön teljesen más embernek.
Kellenek részletek, amikben felsejlik,
hogy érződjön, hogy ő az.
Kicsit bizonytalan vagy.
-És látok egy csomó mindent. -Egy sugárnyaláb
végigfut itt mindenen.
-Értem. -Mindezt látod.
Szóval kicsit bemozdulsz,
aztán jelzek…
És akkor csinálod. Akkor nyúlsz a zsebedbe.
Sokat viccelődtem az első filmmel.
Hope folyton rosszkedvű volt, és mindenkinek beszólt.
Oké, próbáljuk meg így, és amikor elbénázza, én jövök.
A másodikban már éreztem, hogy ezt el kell engednem.
Sokkal kiegyensúlyozottabb lett.
Minden filmben kitalálom, hogy ki is ő, hogyan játsszam el.
És hogyan maradjon közben Hope.
Nagy kihívás, de élvezem.
Baró!
Bárcsak látna most téged Kapi!
A Hangya és a Darázsban
Hope visszahozta az anyját odalentről,
és nagyon izgatott volt.
Szerintem gyakran elképzelte,
milyen lesz újra találkozni.
„Anyával mindent elmondunk egymásnak.
„Barátnők leszünk.”
Annyira hiányoztál!
Te is nekem, bogyókám!
A legutóbbi film és eközött azt nem látjuk,
hogy Janet mégse volt olyan nyitott.
Nem tárulkozott ki úgy, ahogy azt Hope szerette volna.
Maradjatok! Egy lépést se!
Valamit titkolt, amiről Hope nem tudhatott,
és ez fájt neki.
Hope és Janet folyamatosan dolgozik a kettejük kapcsolatán.
Ezek szerint a kvantumvilágot tanulmányozzátok.
Engem nem kérdeztetek.
Én próbáltalak, anya.
Csomószor.
De nem akarsz róla beszélni.
Michelle-lel nagyon fontos volt számunkra a történetnek ez a része.
Sok időt töltöttünk azzal, hogy ez átélhetőnek tűnjön a vásznon.
Nem akartuk elnagyolni.
Nem szerettük volna, hogy a köztük lévő feszültség komikus legyen.
Azt mondtad, semmi sincs idelent.
Miért nem meséltél erről?
Mindent megmagyarázok.
-Bízz bennem! -Adj rá okot!
Akkor lettem igazán lelkes a filmmel kapcsolatban,
amikor elkezdtünk Janetről beszélgetni.
Janet, miről beszél ez a fickó?
Itt köszön vissza Janet erőszakos múltja.
Ez Michelle Pfeiffer Nincs bocsánata.
Hány világ dől romba…
ha kijutsz innen?
A tiéd nem fog.
A filmben van egy ilyen legendás filmsztár,
akinek a múltja tönkreteszi a családja életét.
Michelle rengeteg pátosszal és bűntudattal ruházta fel a karaktert.
Nem tudtam legyőzni, túl erős volt.
Mit csináltál?
Ez az első film, amiből igazán megismerhetjük Janetet.
Nehezen dolgozza fel, hogy kívülállónak érzi magát.
Az előző rész forgatásán nem sok időt töltöttem.
És ennyi! Remek!
Az előző után még egy kicsit kívülállónak éreztem magam.
Oda szinte csak benéztem.
Menjünk haza!
De ezen együtt melóztunk
nagyon hosszú időn át.
Egyszer mondtam is Michaelnek,
hogy örülök, hogy megismertem a forgatás alatt.
Sok mindent ellestünk egymástól.
Amúgy meg Michael irtó vicces tud lenni,
mindegy, mi a szövege.
Bírom a hangyákat.
…bírom a hangyákat.
Szórakoztató tud lenni,
hogy belemerülünk egy másik világba, a kvantumvilágba.
És tök jó, hogy nincsenek határok.
Arra jöttem rá Michael Douglasszel kapcsolatban,
hogy mennyire vicces.
Olvasta a könyvem?
Minden átkozott szavát.
Szerintem az átlagnézőnek Michael
a szexi thrillerekből van meg,
a dörgő hangját ismerik, meg a nagyszerű drámai képességeit.
De komikusként is lenyűgöző.
Voltak kérdései.
Nem tehetek róla, hogy inspirálom az embereket.
Ott van Hollywood nagyjai között.
Felvillanyozó volt, hogy meg tudtuk nyerni Hank Pym szerepére.
Negyven éve létrehoztam egy szert, ami megváltoztatja az atomtávolságot.
Ez mit jelent?
Módosítottam az atomok közti távolságot.
És kialakult Hank karaktere, akire Scott mentorként tekint.
De azért dörzsölt egy mentor ő.
Hank, tolvaj vagyok. Jó tolvaj, de ez kész őrültség.
Hank néha morálisan a szürke zónában mozog,
és elég goromba tud lenni.
De imádom, hogy Michael ilyen erős alakítást nyújt.
Kihoztalak volna a hangyákkal.
Ezt meg kell vitatnunk.
Megvitathatnánk?
Nem azt csináljuk?
Úgy értem, ezt.
Hogy ez mindenki szerint oké.
Figyelem!
Már az elején sokat beszélgettünk róla, hogy ki legyen a főgonosz.
És tetszett az ötlet, hogy ráereszthetjük a Hangyát a Marvel egyik nagy gonoszára.
Érdekes ember vagy te.
Scott Lang.
Felmerült Kang, a Hódító neve.
Már gyerekként is odavoltam érte a képregényekben.
Izgalmasnak tűnt fogni egy Bosszúállót,
aki egyértelműen a legkisebb a csapatban,
és összeereszteni egy végtelenül erős multiverzumi gonosszal.
Bosszúálló vagy?
Öltelek már meg?
Mi van?
Egy idő után összemosódik.
A közönség már láthatta a karakter egyik verzióját a Loki sorozatban.
Ez durva.
A Megmaradó.
Az egy más ember. Egy másik verzió.
A Megmaradó egy izgága alak, aki az idők végezeténél húzta meg magát,
és ő tőle fél.
Ő Kang, a Hódító.
Ő az a verzió, akitől minden másik retteg.
Annyira, hogy összefogtak, és száműzték őt a kvantumvilágba.
Mi ez a hely?
Ha kijutok innen,
elfoglalhatom bármelyik univerzumot, amelyiket csak akarom.
Az MCU-n belül a Hangya-filmeknek megvan a saját hangulatuk.
KANG, A HÓDÍTÓ
Megvan a saját ritmusuk.
Egy olyan dalba kellett becsatlakoznom, ami már szólt.
A mai napon meghódítjuk az örökkévalóságot.
A Marvel-filmek akkor működnek igazán jól, ha a főgonosz
valóban érdekes egyéniség.
Ezenkívül világos céljai vannak.
Örülj, hogy kellesz!
És az is fontos,
hogy egyet lehessen érteni vele, még ha kicsit vonakodva is.
Azt akartuk, hogy ezek megjelenjenek Kangban.
Ki fogunk innen jutni.
A lányod ajtót nyit…
és te ott leszel.
Az öltözködésén is látszik.
Kang egy eléggé futurisztikus karakter.
Sok szempontból elüt a megszokottól.
Egészen egyedi, letisztult, futurisztikus stílusa van.
Ilyen egy igazi hódító.
Felégeti a rothadó világot…
és létrehoz egy újat.
Mindig nagy kihívás átültetni
a Marvel karaktereit a képregények lapjairól
a mozivászonra, ahol egy hús-vér ember játssza őket.
A legtöbbjük eredetileg
a ’60-as évekből származik.
De végiglapoztuk a képregényeket, és belemélyedtünk a témába,
hogy aztán ki tudjuk alakítani a 21. századi verzióját.
A képregényekből inspirálódtunk, aztán életszerűvé tettük a részleteket.
Az egész filmben talán ez volt a legbonyolultabb jelmez.
A rajzok alapján nem lehetett tudni, milyen anyagból készült,
és hogy mi puha vagy kemény, ezért sokat kísérletezgettünk.
JELMEZTERVEZŐ
Azt hiszem, harmadjára sikerült minden problémát megoldanunk.
Peytonnak nagyon fontos volt, hogy jelenjenek meg a vonalak…
Ez a vonal.
Mint a képregényekben.
Azt kérte, legyen nagy gallérja. És fussanak le a vonalak.
RUHAKIVITELEZŐ
Ez meg is volt, de meg kellett törnünk, hogy lehessen benne mozogni.
Az elején odahozták nekem az elkészült jelmezt.
Egy ideig csak néztem.
Aztán miután felvettem, rájöttem, hogy ez az igazi.
Ritkán van ilyen az életben, hogy valami ennyire betalál.
Árad az egészből valami energia.
Muszáj kihúznom magam benne.
Mert ilyen a kialakítása.
És van benne valami misztikus. Ikonikus darab.
LÁTVÁNYTERVEZŐ
Az volt a legnehezebb,
hogy megtaláljuk az arany középutat,
amikor még ismerősek a dolgok,
de mégsem pont olyanok, amilyenek szoktak lenni.
Kezdetben sokat nézegettem
természetfotókat és elektronmikroszkópos felvételeket.
Próbáltam színeket, textúrákat találni,
hogy ne legyen az egész
egy rideg, gépi világ,
hanem legyen egyfajta organikus hatása.
Nem könnyű ezek között egyensúlyozni.
Gyorsan felskicceltem ezt-azt,
összeállítottam néhány mintaanyagot Peytonnak,
hogy legyen egy benyomása.
Felnézel, és átfordulsz!
Közelít!
Elkapott!
Nézz rá! Szedd le magadról!
Egészen döbbenetes volt az a világ, amit létrehoztak.
Egy viszonylag új technikát használtunk,
a Volume-ot, ami kivetíti a dolgokat
3D-ben a műteremben.
Az ember az adott helyszínen lehet, nem csak úgy kell tennie.
Ez felülír mindent, amit tudunk az életről,
az evolúcióról, a galaxisban elfoglalt…
Mi a szösz?
Mint egy brokkoli!
Ha a Volume-ot használjuk,
már korán el kell kezdeni kialakítani a látványvilágot…
Jól van, mindjárt kezdjük.
…hogy legyen mivel forgatni. Gyakorlatilag előre hozzuk az utómunkát.
És egybe gyúrjuk az előkészítést, a forgatást és az utómunkát.
Vagyis a kész anyagot veszik fel.
Igyekszünk sok mindent kivetíteni, hogy valósághű legyen.
Ráadásul voltak ezek a rendkívül kreatívan megalkotott,
másvilági lények,
plusz a jelmezek és a smink.
Az ember tényleg úgy érezte,
hogy egy fura, riasztó és varázslatos világba pottyant.
Miután bejövünk…
Michael és Evangeline itt fog állni.
A háttérben a köves fazon.
Oké? Itt tudnánk használni.
Ő lesz az előtérben, és onnan vehetjük őket.
A kép előterében fognak lebegni a kövek.
Szerintem klassz lesz.
Az a legnehezebb ebben a filmben, hogy minden karaktert
a nulláról kell kidolgozni.
Folyton azon töprengtünk:
„Ez odalent hogy nézne ki?
„Milyenek ott az ufók?”
Ufónak hívjuk őket, mert így szoktuk meg,
és így egyszerűbb.
De mégsem azok.
Ez egy másik világ, ahol teljesen másmilyen
az élővilág és az egész élet.
Elég extrém dolgokat csináltunk.
Semmi se olyan lett, mint a mi világunkban.
Egy mesebeli univerzumot hoztunk létre.
TRÜKKMESTER
Szokatlan lényeket álmodtunk meg.
Ő Pixel, sokan kedvelték.
Úgy néz ki,
mint egy rakás pixel, ami a levegőben lebeg,
és összeállva kiad egy emberi testet.
FODRÁSZ, MASZKMESTER
Volt egy Kintsugink is.
Ezt a bűbájos úriembert az egyik kaszkadőr játszotta.
Tudtuk, hogy nyaktörő dolgokat fog csinálni.
Ezért strapabíró sminket akartam.
Nem lehetett rajta semmi olyan mütyür, mint ezeken.
Az egész arcát lefedte, és kicsit alá is béleltük.
Az egész úgy van kialakítva,
mintha töredezne a teste.
Aztán ott volt Szalagos is.
Úgy kellett kinéznie, mintha szétbomlana a feje.
Az arcára szalagokat rajzoltunk, mintha be lenne kötözve.
Egyes szalagok leváltak róla.
A belsejük sötétkék volt.
Ha hátulról nézett rá valaki,
azt hihette, hogy belelát a fejébe.
Néhány dolgot nem lehetett elkészíteni.
Nagyon nehéz lett volna kézzel megformálni őket.
Úgyhogy megszállottan használtam a 3D-nyomtatót.
Először volt olyan, hogy 3D-nyomtatott öntőformával csináltam meg mindent,
amit a bőrhöz illesztettünk.
Néha az ember a forgatókönyvet olvasva
nem tudja, mit is kéne elképzelnie.
Aztán elindul a munka, bedobjuk az ötleteket,
elkészülnek a vázlatrajzok.
És az egész életre kel.
Erre jó példa Krylar hajójának irányítószerkezete.
Mivel kell irányítani?
Azokkal, ott előtted.
Mik ezek?
Az alapja dielektromos gél,
amit elektromos alkatrészek vízszigetelésére használnak.
Egy ragadós, nyúlós zselé,
nem igazán vesszük hasznát.
De összekevertem egy másik anyaggal,
így sikerült megszilárdítanom, és megváltoztatnom a tulajdonságait,
és használhattuk kellékként.
És indul!
Az embernek néha muszáj kísérleteznie,
és végül is összeállt a dolog.
Michael Douglas pedig vérprofi volt.
Helló!
Hali!
Az egészet megittad?
Hogyhogy értelek?
A nedv miatt.
Ezek szerint bevált a nedv!
Veb csak egy zselégömb, fura, hátborzongató csápokkal.
Szia, én Veb vagyok. Belőlem ittál.
Mi?
Király ötlet, mert annyira fura.
Tudtuk, hogy valakinek el kell játszania, hogy életre keljen,
habár csak animált karakter.
Látnunk kellett, hogy van egyénisége, mert attól átélhető a játéka.
Lett rajtam lyuk.
Már a legelején kitaláltuk, hogy visszahívjuk David Dastmalchiant
a Hangya-sorozatba,
egy teljesen másik karakterre, mint akit játszott
az első két részben.
Ő Kurt. Öt évet ült a Folsomban.
Nagy komputerzseni.
-Örvendek. -Nemkülönben.
Azelőtt még sose csináltam ilyesmit.
Hogy lesz ez az egész? Hogy fogunk dolgozni?
Elég egy stúdióban felmondanom a szövegemet?
Én azt szerettem volna,
hogy ott lehessek a forgatáson.
Jó nagy lyuk!
Hány lyukad van?
Vagy ez túl személyes?
Nekem egy lyukam sincs.
Amikor először beléptem
a kvantumvilág díszletei közé,
mintha valóra vált volna minden filmezéssel kapcsolatos álmom.
Rengeteg épített díszlet volt,
és varázslatosan kreatív volt a csapat.
Ez volt a Marvelnek az Óz, a csodák csodája.
FORGATÓKÖNYVÍRÓ
Őrületesen nagy lehetőségnek tűnt.
Gondolatolvasó vagy?
Igen, de bárcsak ne lennék az!
Mindenkitől felfordul a gyomrom.
-Muszáj erre gondolnod? -Bocs!
Nagyon élveztem, mert a Marvel-univerzum egy olyan szeletéről írhattam,
amit még nem nagyon érintettünk.
Leveszitek a csuklyát… Elengeditek,
leveszitek a csuklyát, és kiderül, hogy szőrös,
bagolyszerű lények vagytok.
Egy csomó lénnyel népesíthettük be,
amiknek megvolt a maguk szubkultúrája és nyelve.
Elképesztő!
A film minden másodperce alaposan ki volt dolgozva.
Én meg csak ültem a kamera mögött, és mondom:
„Ott egy brokkoli, részeg,
„és brokkoli nyelven beszél.”
Mi a helyzet, szépségem?
Kopj le!
Sínen vagyunk. Gyertek velem!
Igyekeztünk minél festőibb,
színesebb, élettelibb világot létrehozni.
Nem voltak szabályok, ezért nekünk kellett kialakítanunk őket.
De szerencsére ebben teljesen szabad kezet kaptunk.
Gyertek, szemüveget le!
-Igen! -Kicsit hátrébb!
-Mit csináljunk a kezünkkel? -Hátrébb!
-Valami szuperhősöset. -Jó.
Nézzétek! Profi a csaj.
Mindig ahhoz tartottuk magunkat,
hogy mindennek a karakterekből kell következnie.
A sci-fi és a világépítés jó buli.
Apu!
De ez csak porhintés,
a lényeg az, hogy egy apa és a lánya újra egymásra talál.
Apu!
Az, hogy Kathryn játszotta Cassie-t fiatal felnőttként,
tök jó volt, mert ilyen az élet.
Máshogy viszonyul az ember egy hatéveshez…
Anya úgy örült a hírnek, hogy kiköpte az italát.
…mint egy 18 éveshez.
Cassie! Mi történt?
Csak a szokásos.
Nagyon érdekes volt látni, ahogy Kathryn
átlényegül Cassie-vé,
és olyasvalakit játszik, aki keresi önmagát, hogy ki is ő,
és néha kicsit összekap az apjával.
Oké, van szerkóm.
Ja, feltűnt.
Te jó ég! Amikor először olvastam a forgatókönyvet,
a legjobban Cassie karaktere fogott meg.
Jó. Még egyszer!
-Oda nézz! -Rendben.
Most már, nem is tudom…
jó öt éve
rágom a Marvel Studios vezetőinek a fülét a női karakterek miatt.
Mindnyájan nagyon ügyesek vagyunk.
Nagyon vagányak.
Nagyon komolyak.
Nagyon felelősségteljesek.
Terelgetjük a fiúkat, és mindent tökéletesen csinálunk.
De ha körbenézek a nőkön az életemben,
egy csomó másfajta nő is létezik,
akiket jó lenne látni a filmekben.
Szóval elolvastam a forgatókönyvet, és Cassie egyszerűen…
Kicsit flúgos, pimasz,
és valami fantasztikusan ártatlan módon felelőtlen.
És Kathryn fantasztikusan hozza.
Sikerülnie kell.
Ez az!
Sikerült!
Nézz rám!
Seggarc vagyok.
Sose késő seggarcból jó arccá válni.
Oké?
Azok, akik kötődtek a fiatal Cassie-hez,
Abby Ryder Fortsonhoz, aki az első két filmben játszotta,
szerintem ők szeretnék látni,
hogy Scott Lang lánya felnőttként is vicces.
És ugyanolyan vidám, optimista személyiség, mint Scott Lang.
Ez nagyon fontos volt a filmben.
Láttam Kathrynnek egy másik produkcióhoz készült próbafelvételét.
A SÓLYOMSZEM PRÓBAFELVÉTELE
-Fury küldött. -Ki?
Tudja, hol lakom.
Fury.
A sasszemű pasi?
-Nem. -Biztos bírt téged.
Szóval mint mondtam, egy ház tetején voltam…
Van még itt más nasi is. De jó!
Áradt belőle a derű, a vidámság.
Egyfajta fiatalos optimizmus.
És ügyesen mozog.
Aktívan sportol. Olyasvalakit kerestem,
akin nem fognak ki a szerep által megkövetelt mozdulatsorok.
És Kathryn csodálatos volt.
A hősök sokáig nincsenek együtt.
Az egyik történetszál Scotté és Cassie-é.
Olyan lány kellett, aki jól kijön Scott-tal,
ez fontos volt a film hangulata miatt.
Olyan színésznőt kerestem Cassie szerepére,
aki fel tudja venni a ritmust Paul Rudd-dal.
Ez nem a mi harcunk.
Nem veled történik, de ne dugd homokba a fejed!
Csalódott benned.
Ez lejött. Köszi!
Szívesen!
Paul hatalmas figura.
Kedvesen fogadott.
Ennyi!
Ez közel volt.
Mondta, hogy ne fogjam vissza magam. A második forgatási napon
próbáltam nem sok vizet zavarni.
Vigyázz!
Nem akartam semmit elszúrni.
-Mert akkor nem lehet baj. -Vigyázz!
Vigyázz!
Aztán volt egy jelenetünk Michelle-lel, Michaellel, Hope-pal, mindenkivel.
Peyton meg mondta, hogy imprózzunk.
Kicsit betojtam, de elkezdtem imprózni.
Csak mondtam, ami eszembe jutott.
Utána Paul mondta, hogy ezt csináljam.
Nehogy a forgatás végén úgy érezzem,
hogy valami még bennem maradt.
Mert annál nincs rosszabb. Igazából az a titka,
hogy bele kell adni mindent, apait-anyait,
nem szabad visszafogni magad.
Ezt tanultam Paultól.
Ez később is hasznos lesz, a többi forgatáson.
Jó volt.
Amikor először felvettem Cassie szuperhősös szerkóját,
akkor tudatosult bennem az egész.
Sose felejtem el. Mintha rám öntötték volna.
Különleges. Más hősnek ilyen nincs.
Mi nincs más hősnek?
Csak úgy értettem…
Cassie szerkója sokat merít a Hangya-ruhából,
bár Scott nem tudja, hogy létezik.
Van szerkód? Neked van szerkód?
Abból a ruhából merített ihletet,
és segítettek neki kialakítani.
Ez egy meglepő elem a filmben.
A lila a képregényekből jön.
Poén, hogy Converse cipője van.
-Tetszik a végeredmény. -Le a kalappal!
Nemcsak Cassie ruháján dolgoztunk,
hanem a Hangyáén és a Darázsén is,
meg a többi szereplőén.
A ruháknak működniük kell együtt.
Ha darabonként nézzük, megvarrni őket
kábé két hét, és ehhez jön hozzá
a hátizsák, a sisak és minden egyéb kiegészítő.
Sok időnk volt előkészülni, de változott a koncepció,
hogy milyenek legyenek a szerkók.
Eredetileg kvantumvilági ruhák lettek volna,
aztán ez változott.
Szinte elölről kellett kezdenünk, mert nem egy csapat voltak,
hanem különálló hősök.
Kellett a filmbe egy olyan karakter, aki korábbról ismerte Janetet,
és ehhez igazán karizmatikus színészre volt szükség.
Bill Murray lett az.
Janet Van Dyne?
Azt hittem, meghaltál.
Rég találkoztunk, Krylar.
Hivatalosan Krylar nagyúr vagyok.
Persze kézzel-lábbal tiltakoztam.
Felcsigázott, hogy Bill Murray-vel forgathatunk egy Marvel-filmet.
A ’80-as években nőttem fel, imádtam a filmjeit,
és néztem a Saturday Night Live adásait.
Viszont tudtam, hogy az előtt a műsor előtt,
Bill Murray játszotta egy rádiójátékban a Fantasztikus Négyesből Fáklya szerepét.
Gyerekkoromban hallgattam.
Ez is szóba került.
Bill a forgatás első heteiben jött.
Apró megjegyzéseket fűzött a poénokhoz.
„Két szót meg kéne cserélni, és oda kéne egy szünet.”
Egyből látszott, hogy keni-vágja a témát.
Nem akartuk, hogy kiderüljön, kit játszik.
A neten keringtek a pletykák, senki se tudta, ki lesz.
De olyat választottunk, akit sose találtak volna ki.
A legmarginálisabb Marvel-karaktert kerestük,
és ráakadtunk egy random szereplőre egy random Hulk-képregényben,
akit Krylar nagyúrnak hívtak.
Stephennel és Peytonnal egyeztettünk a jelmezéről,
hogy ki is ő, és legyen-e katonásabb,
vagy inkább civilebb.
Elég lesz-e egy zakó, vagy valami vadabb kéne?
A látványosok egy rakás variációt kitaláltak.
Volt egy nagyon kvantumos, fura, extravagáns változat,
különös anyagokkal,
de az túl színpadias volt.
Úgyhogy végül ennél a kék-arany-krémszínű kombinációnál maradtunk.
Aztán szabadjára engedtük a fantáziánkat.
De nem akartuk túlcsicsázni a ruháját.
Bill nagyon energikusan játszik,
és nem akartuk ezt valami összetett ruházattal megfejelni.
Végül egész visszafogott lett. Csak egy átlagos pasi
a francia Riviéráról, akinek jachtja van.
Feldobtuk pár kvantumos dologgal, furcsa gyöngyökkel,
a testén keresztbe futó vonalakkal.
Will ruhái az összes környezetben valamennyire egységesnek hatnak.
Amikor Peyton megkeresett,
és elkezdtünk beszélgetni a projektről,
elmondta, hogy a kvantumvilág számtalan világ együttese.
Azt akarta, hogy monumentálisnak érződjön.
Nagyon elégedett vagyok Janet lakhelyével.
Sokban hasonlít a kezdeti skicceimre.
Peytonnal kitaláltuk, hogy lehetne egy szubatomi részecske.
Janet egy egészen miniatűr részecskében lakott,
ami sok világon keresztülzuhanva végül ott ért földet, majd elpusztult,
és idővel elszivárgott az energiája.
Ebből lett az a barlangszerű helyszín.
Egész szépen valósult meg.
Ez Janet lakhelyének külső része.
Olyan hatást akartunk elérni,
mintha ez egy prériszerű vidék lenne,
ahol az öreg westernhős tengeti a napjait.
A díszleteknek ezt kellett tükrözniük.
Ezt a fura, kvantumvilági prérit,
a fura, kvantumvilági növényekkel.
Ezen még dolgoznak az effektesek.
Hatalmas, végtelen síkságot varázsolnak belőle.
Ezek a sziklafalak a kvantumenergia miatt
megszilárdultak, és ilyen mintázatok keletkeztek bennük.
Amikor nagytotálban mutatjuk,
az egész tájon ezek a mintázatok futnak majd végig,
és a növények is látszani fognak.
Az egész projekt alatt nagy hangsúlyt fektettünk arra,
hogy izgalmas kompozíciókat alakítsunk ki.
Ott van például a gömb, meg az egymásba ágyazott gömbök,
és itt van Janet lakhelye,
ami szintén egymásba ágyazódó gömbökből áll.
Ez a terem Kang Celestiumának előképe.
Sok dizájnötletet innen vettünk
a Celestiumhoz.
Ez a pinewoodi Richard Attenborough Stúdió.
Íme Kang Celestiuma, az Időgömbjével.
Kangnál visszatérő elemként akartam használni
ezt a körkörös, gömb alakú motívumot.
Sok japán kintsugit nézegettem,
meg a sziklákon végigfutó repedéseket,
amiket betömve ismét tökéletessé varázsolhatunk dolgokat.
Kang is ezt csinálja: elpusztít, aztán újraépít mindent,
kénye-kedve szerint.
Egy egész birodalmat építettem fel itt, Janet.
Amit magammal viszek.
Látványos pillanatokat akartam teremteni,
berendezni, amikkel Bill Pope, az operatőrünk
olyan beállításokban tudja bemutatni Kangot,
amik a képregények lapjait idézik.
Figyelem, három, kettő, egy, tessék!
Katy!
És bumm!
Te jössz, Steve!
Jön is. És bumm!
Tetszett az ötlet, hogy találjunk ki
egy barbár harcos karaktert a filmhez.
Ilyenre eddig nem sok példa volt.
A Thorban van ilyesmi Valkűr személyében,
de mégse olyan volt,
mintha egy Robert E. Howard-féle ponyvából lépett volna elő.
Katy O'Briannel már dolgoztam A Mandalóriban,
és fantasztikus volt.
Testépítő, és a való életben is igazi harcos.
Karizmatikus nő, és valaki erőset akartunk,
aki megtestesíti a vezetőknek ezt a tulajdonságát, de a bölcsességét is.
Katy nagyon jó erre a szerepre.
Tetszett, hogy Jentorra forradalmár.
Különleges. Olyasvalaki,
aki egy jó ügyért küzd,
és nem elnyomja a jó ügyeket.
Szeretném, ha az erős női karakterek pozitív színben tűnnének fel.
Ez számomra sok szempontból álomszerep.
Mit keresel itt?
Kiszabadítalak.
Hogyan?
A jelmezemmel kapcsolatban örültem, hogy Sammy, a jelmeztervező
felhívott, hogy láttam-e már a ruhát,
azt, amit terveznek.
De még nem láttam.
Mondta, hogy: „Gondoltam, jobb, ha tudod,
„hogy mindened kilátszik.”
Úgyhogy elhatároztam, hogy sokat fogok kondizni.
Jentorránál igazából
csontokból indultunk ki.
A fegyverzetét illetően arra jutottunk,
hogy egy kisállat csontvázát használta fel,
abból készítette.
A népünk csontjaira építette a fellegvárát.
Próbálták összhangba hozni a világgal,
mert a népünk erősen kötődik a világhoz,
a kvantumvilághoz.
A kék szín harmonizál azokkal,
amiket a környezetünkben lehet találni.
Amikor megvolt a frizura, a smink, minden összeállt.
Az ember tudja, ki ő, ki a népe,
és mi a célja.
Üdv ismét a kvantumvilágban, Scott!
Már nagyon régóta várok erre.
MODOK-ot már régóta be akartuk hozni az MCU-ba
valamilyen módon.
Egy modern, organikus és destruktív operatív kivégző.
Már értem! Ez egy betűszó!
Igazából MOÉDOK lenne.
Nagyon bizarrul néz ki, kicsit taszító,
de persze igazán emlékezetes.
Gondolkoztunk, hogy kell-e Kangnak pribék.
Sok minden felmerült, és MODOK…
Ha valahol előfordulhat,
hogy MODOK nem lóg ki egy élő szereplős MCU-filmből,
az a kvantumvilágban van.
És akkor beugrott!
Éreztem a zsigereimben, hogy működni fog.
Mi lenne, ha Darren Cross lenne MODOK?
Helló, Hank!
Darren?
Készülj! Három, kettő, egy, tessék!
Az első verzióban Darrent letartóztatják…
és elviszik a szerkójában.
Mondom, jó.
Figyelem! És tessék!
Aztán jöttek a pótfelvételek, de senki nem mondott semmit.
Néztem a képeket, és láttam, hogy…
Darren egy kis kupac vörös trutyi lesz.
Azt nem nagyon lehet túlélni.
De volt még egy változat,
amiben végtelenül kicsire összezsugorodik.
Az már túlélhetőnek tűnt abban a világban.
De nyilvánvaló volt, hogy megsérült.
Eltorzította a testét az eset.
Ezen agyaltunk, és az jutott eszünkbe, hogy talán
MODOK így kaphatna eredettörténetet.
Ez izgalmasnak tűnt.
Emlékszem, amikor felhívtuk Corey-t.
Talán nem tudjátok, de Corey Stoll
kis korában nagy képregényrajongó volt.
Tudta, ki MODOK, tetszett neki az ötlet, és nagyon lelkes volt.
Egyből igent mondtam.
Tessék!
Üdv ismét a kvantumvilágban, Scott!
Már nagyon régóta várok erre.
Darren?
Engem ez a hely felszabadít.
Nem is tudod elképzelni, mennyi mindent hoztam itt létre.
És ennyi!
Ezzel teljesült egy álmom, amiről nem is tudtam.
Nem menekülhetsz.
Sose hittem volna,
hogy egyszer eljátszhatom őt, vagy hogy el akarom játszani.
Én lettem a legütősebb fegyver!
Az egész röhejes, elnagyolt.
De amúgy teljesen logikus.
A közönség talán nem is tudja,
hogy egy ilyen lezárásra vágynak a karakteremnél.
Azt hitted, többé nem látsz.
Kilóg a lábikód!
Nem is lábikó.
Ne akarj poénkodni!
Scott Lang, a fickó, aki mindent elvett tőlem.
Aki elvette az életem.
És a felvételi eljárás, amit használtak…
Megoszlanak róla a vélemények. Van, akit zavar
a sok pötty az ember arcán, meg ott van a kamera,
és nem tudni, végül hogy fog kinézni,
de én nagyon élveztem.
Bizonyos szempontból így ideális színészkedni.
Az ember nem vár a technikára.
Habár az egész folyamat a technikára épül.
Nem vártunk a világításra, a kamerára,
nem vártunk a hangra,
még a sminkre sem vártunk.
Csak ültünk ott a stábbal
egy hatalmas teremben.
Olyan volt, mint egy menő színházi próba.
Csak a próbát végig felvették,
hogy aztán abból alakítsák ki a karakteremet.
Mindig olyan volt, mintha testvérek lennénk.
Komolyan?
Azok vagyunk.
Legalább halálomkor…
lehetek Bosszúálló.
Igen.
-Így van. -Ja.
Beveszünk.
Jó volt olyan Hangya-filmet csinálni,
ami ugyanolyan fontos az MCU jövője szempontjából,
mint bármelyik másik mozi.
Fontos, hogy amikor kilépsz onnan,
és megérkezel ide, pillants rá,
és nézd őt egy darabig, mielőtt odafordulsz…
-Igen? -Aha.
Rendesen megágyazunk Kangnak.
Megalapozzuk ezt a nagyon ijesztő és félelmetes főgonoszt
az MCU-ban.
Megmutatjuk, merre tart az MCU.
De a legjobb, hogy trilógia lesz a Hangyából.
És zsugorodsz!
Elölről, még egyszer!
Szuper volt!
Egyrészt trilógia lesz,
másrészt Peyton rendezte mind a hármat,
ő zárhatta le az egészet, és ez nagyon izgalmas.
Imádtam Peytonnal dolgozni. Szerencsém van,
hogy olyasvalaki, mint ő
mutatott nekem irányt.
A lökéshullám miatt
hátrarepültök, képen kívülre.
Lesz egy külön felvétel arról, amikor…
A portálból nézve.
Olyan szuperhősfilmet tud csinálni, amiben vannak érzelmek és poénok is.
Ő ezt nagyon érzi.
Ma kezdjük A Hangya forgatását.
Köszi, hogy itt vagytok!
Izgatottan készülök a filmre.
Szuper meló lesz.
Sokan régóta vártok, hogy forgathassatok.
És ma végre elkezdjük.
-Köszönöm szépen! -Éljen!
Kis koromban ott volt a Superman,
a Star Wars, a Frigyláda meg az ilyenek.
Mindig is ilyen filmet akartam forgatni.
Igazán örömteli volt,
mert mi is letehettük a kézjegyünket a többiek mellé.
-Oké. -Világos, ugye?
Scott Lang fontos része az életemnek,
és fantasztikus emberekkel
tölthettem el rengeteg időt.
A Polgárháborúban van az a jelenet,
amikor először találkozom Amerika Kapitánnyal
és pár másik Bosszúállóval.
Szürreális élmény volt.
Úgy éreztem magam, mint az, akit alakítottam.
Még mindig ezt érzem.
Hihetetlen, hogy része vagyok ennek a csapatnak.
Ez nagy áldás. Tényleg.
Mielőtt elkezdtünk forgatni,
mondtam az embereknek,
hogy a Hangyán dolgozom,
és nem tudták, mi az.
Mondtam, hogy egy Marvel-film.
Nem sokan ismerték ezt a karaktert.
Kérdezték, hogy milyen képességeim vannak.
Mondtam, hogy tudok zsugorodni.
Erre ők: „Aha.”
„És tudok beszélgetni a hangyákkal.”
ELÁMULSZ, HA MEGLÁTOD A HANGYA VISSZATÉRÉSÉT
A feliratot fordította: Gáspár Bence